Red Rose B&B bied gesofistikeerde verblyf vir sakereisigers en oordeelkundige vakansiegangers. Dié B&B is 'n huis weg van die huis af en bied vriendelike gasvryheid. Dit is smaakvol versier en bied ruim kamers in 'n rustige, gegoede buurt in Sandton wat 'n veilige, vreedsame omgewing en 'n atmosfeer van gemak en gerief verseker.
Ons kamers het elkeen hul eie, privaat ingang. Die Executive suite is lig en lugtig en bied 'n koningingrootte-bed van leer wat oorgetrek is met die beste perkallinne en daar is 'n elektriese kombersie vir koue aande. Hierdie kamer het 'n sitarea met 'n rusbankstel, koffietafel en 'n TV met volledige DStv. Daar is 'n lessenaar, WiFi, kluise in die kaste, 'n haardroër en 'n klein noodhulpkissie in die hangkas.
Die kamer beskik oor 'n pragtige, luukse badkamer met 'n bad en 'n stort. Sagte handdoeke, sjampoe, lyfseep en vogroom word voorsien. Daar is tee- en koffiemaakgeriewe, 'n yskas, mikrogolfoond, eetgerei en breekware in die eenheid. Die dubbeldeure in die kamer bied toegang tot 'n privaat tuin en 'n pragtige patio. Ons gaste is gaande daaroor om op die patio te sit, 'n skemerkelkie te geniet en na die voëlgesang te luister. Die kamer is ook geskik vir langer verblyf aangesien dit baie ruim en privaat is.